Rijeka, 28. travnja 2021.g.

**PRIOPĆENJE ZA MEDIJE**

**„VODOVODNA SLIKA“ ZBOG NAJAVE KIŠNOG VREMENA ODGAĐA SE ZA SVIBANJ**

**Zbog najave kišnog vremena odgađa se „Vodovodna slika“, događanje koje se ovog četvrtka i petka, 29. i 30. travnja 2021.g., trebalo održati u sklopu programske završnice projekta Europske prijestolnice kulture, na koje su se prijavili građani zainteresirani za izradu javnog murala u Vodovodnoj ulici u Rijeci.**  
  
Organizator događanja, udruga Akumulator, objavila je kako su **novi datumi održavanja programa „Vodovodna slika“ 13. i 14. svibnja 2021.g., o čemu će već prijavljeni sudionici biti obaviješteni te raspoređeni u nove termine,** **dok se do popunjenja svih mjesta zainteresirani još uvijek mogu prijaviti putem Facebook događaja** [**„Vodovodna slika“**](https://www.facebook.com/events/309887123817737/) gdje se mogu dobiti i detaljnije informacije o programu.

Podsjetimo, poznate riječke umjetnice **Tanja Blašković** i **Jadranka Lacković** izradile su skicu murala kojim će se osvježiti zid kod caffe bara Skradinu Vodovodnoj ulici (Vodovodna 29), što je svojevrsni nastavak programa "Rijeka murala", koji je kroz EPK projekt donio novi sloj živopisnosti Ružićeve i Vodovodne ulice na riječkom Školjiću.

Unaprijed zahvaljujem na razumijevanju i objavi priopćenja.

Lena Stojiljković  
Odnosi s medijima, Rijeka 2020  
[lena.stojiljkovic@rijeka2020.eu](mailto:lena.stojiljkovic@rijeka2020.eu)  
Mob: +385 91 612 63 42